แฟนผมฝังยาคุม5ปี(Jadelle) มาแล้ว3 เดือนครับ สามารถมีเพศสัมพันธ์หลั่งในโดยไม่ใช้ถุงยางได้ไหมครับก่อนหน้านี้แฟนมีปจด.มากระปริบกระปรอยตลอดแต่ช่วงนี้ปจด.เริ่มหมดสามารถทำโดยไม่ใช้ถุงยางและหลั่งในได้มั้ยครับตั้งแต่แฟนผมฝังยาคุมมาจนถึงวันนี้ ปจด.มีสีและกลิ่นแปลกขึ้น(ออกไปทางสีน้ำตาล)เป็นผลจากยาฝังคุมกำเนิดหรือเปล่าครับ
สวัสดีค่ะ ยาฝังคุมกำเนิดทั้งชนิดที่คุมได้ 3 ปีกับ 5 ปี นั้นมีประสิทธิภาพไม่แตกต่างกัน โดยประสิทธิภาพในการป้องกันการตั้งครรภ์นั้นถือว่าดีมาก ตามทฤษฎีแล้วมีโอกาสการล้มเหลวทำให้เกิดการตั้งครรภ์ได้เพียง 0.05% หรือเท่ากับ 1 ใน 2000 คน หากเทียบกับยาฉีดคุมกำเนิด (ที่ฉีดอย่างถูกต้อง) จะมีประสิทธิภาพประมาณ 0.2% ค่ะอีกทั้งจากรายงานต่างๆ ทั่วโลกก็พบการตั้งครรภ์เกิดขึ้นน้อยกว่า 1 คนใน 1000 คน ในช่วงระยะเวลา 3 ปีหากแฟน ได้ฝังยาคุมมานาน 3 เดือนแล้ว ยาก็จะสามารถออกฤทธิ์ได้เต็มประสิทธิภาพแล้วค่ะ ดังนั้นสามารถมีเพศสัมพันธ์แบบหลั่งในได้ และอาจไม่จำเป็นต้องใช้ถุงยางอนามัยค่ะสำหรับผลข้างเคียงของยาฝังคุมกำเนิดที่อาจพบได้คือ การมีเลือดออกกะปริดกะปรอย ประจำเดือนมานานหลายวัน ประจำเดือนมาบ่อย แต่ส่วนมากจะพบในช่วง 2-3 เดือนแรก หรืออาจพบนาน 1 ปีได้ ในบางรายประจำเดือนจะมาน้อยและอาจขาดหายไปการที่ประจำเดือนมีสีน้ำตาล แสดงว่าเลือดที่ออกมีปริมาณน้อย เลือดจึงไหลออกมาจากมดลูกช้า มีโอกาสสัมผัสอาการได้นาน จึงเกิดปฏิกิริยาออกซิเดชั่นและกลายเป็นสีน้ำตาลได้ การที่มีเลือดประจำเดือนออกน้อย ก็เป็นผลมาจากยาฝังคุมกำเนิดได้ค่ะ